Document ID: 32005D0033

ΑΠΌΦΑΣΗ ΤΗΣ ΕΠΙΤΡΟΠΉΣ
της 14ης Ιανουαρίου 2005
για την τροποποίηση της απόφασης 2001/556/ΕΚ σχετικά με τη συμπερίληψη εγκαταστάσεων της Ινδίας στους προσωρινούς πίνακες εγκαταστάσεων τρίτων χωρών, από τις οποίες τα κράτη μέλη επιτρέπουν τις εισαγωγές ζελατίνης με προορισμό την κατανάλωση από τον άνθρωπο
[κοινοποιηθείσα υπό τον αριθμό Ε(2004) 4543]
(Κείμενο που παρουσιάζει ενδιαφέρον για τον ΕΟΧ)
(2005/33/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια (1), και ιδίως το άρθρο 2 παράγραφος 4,
Εκτιμώντας τα ακόλουθα:
(1)
Η απόφαση 2001/556/ΕΚ της Επιτροπής, της 11ης Ιουλίου 2001, για την κατάρτιση προσωρινών πινάκων εγκαταστάσεων τρίτων χωρών, από τις οποίες τα κράτη μέλη επιτρέπουν τις εισαγωγές ζελατίνης με προορισμό την κατανάλωση από τον άνθρωπο (2) καθορίζει προσωρινούς πίνακες εγκαταστάσεων τρίτων χωρών από τις οποίες επιτρέπεται στα κράτη μέλη να εισάγουν ζελατίνη που προορίζεται για κατανάλωση από τον άνθρωπο.
(2)
Η Ινδία υπέβαλε κατάλογο των εγκαταστάσεων που παράγουν ζελατίνη που προορίζεται για κατανάλωση από τον άνθρωπο για τις οποίες οι αρμόδιες αρχές πιστοποιούν τη συμμόρφωση των εγκαταστάσεων με τους κοινοτικούς κανόνες.
(3)
Κατά συνέπεια, οι εγκαταστάσεις αυτές πρέπει να συμπεριληφθούν στους πίνακες που καθορίζονται στην απόφαση 2001/556/ΕΚ.
(4)
Οι εισαγωγές από αυτές τις εγκαταστάσεις δεν είναι επιλέξιμες για τους μειωμένους υλικούς ελέγχους που προβλέπει η οδηγία 97/78/ΕΚ του Συμβουλίου, της 18ης Δεκεμβρίου 1997, για τον καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (3), επειδή δεν έχουν ακόμη διεξαχθεί επιτόπιες επιθεωρήσεις.
(5)
Επομένως, η απόφαση 2001/556/ΕΚ πρέπει να τροποποιηθεί ανάλογα.
(6)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 2001/556/ΕΚ τροποποιείται σύμφωνα με το παράρτημα της παρούσας απόφασης.
Άρθρο 2
Η παρούσα απόφαση εφαρμόζεται από τις 23 Ιανουαρίου 2005.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 14 Ιανουαρίου 2005.

Labels: 0
3
17
18